Vi er endnu engang blevet tilgodeset med en skulptur af Jun-ichi Inoue.
Jun-ichi,s enke Sheena har valgt at udlåne skulpturen "Tsuki" til museet.
Den er noget mindre end dem, vi tidligere har fået til låns, og som vi i øjeblikket søger midler til at erhverve.
Til forskel fra de skulpturer vi har lånt tidligere og som nu pryder plænen foran museet, er det ikke muligt for os at købe "Tsuki". Det er nemlig en bryllupsgave fra Jun-ichi til Sheena. Men den er ikke så nem at flytte rundt med, så indtil videre får den en god plads på Gudhjem Museum, sammen med de andre skulpturer.
Lige nu er "Tsuki" placeret på skærverne foran indgangen til museet, men den vil inden for overskuelig tid få plads blandt de øvrige i skulpturparken.
Stor tak til Sheena!